nibzard/narodne-novine-full-text-markdown huggingface dataset:
## Rješenje o razrješenju ravnatelja Hrvatskoga hidrografskog instituta

### NN 32/2014 (12.3.2014.), Rješenje o razrješenju ravnatelja Hrvatskoga hidrografskog instituta

VLADA REPUBLIKE HRVATSKE

570

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 34. stavka 2. Zakona o hidrografskoj djelatnosti (»Narodne novine«, br. 68/98, 110/98 i 163/2003), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O RAZRJEŠENJU RAVNATELJA HRVATSKOGA HIDROGRAFSKOG INSTITUTA

Razrješuje se doc. dr. sc. ZVONKO GRŽETIĆ dužnosti ravnatelja Hrvatskoga hidrografskog instituta, s danom 21. veljače 2014. godine, na osobni zahtjev.

Klasa: 080-02/14-02/05

Urbroj: 5030115/1-14-03

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-570
## Rješenje o imenovanju ravnatelja Hrvatskoga hidrografskog instituta

### NN 32/2014 (12.3.2014.), Rješenje o imenovanju ravnatelja Hrvatskoga hidrografskog instituta

VLADA REPUBLIKE HRVATSKE

571

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 34. stavka 2. Zakona o hidrografskoj djelatnosti (»Narodne novine«, br. 68/98, 110/98 i 163/2003), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O IMENOVANJU RAVNATELJA HRVATSKOGA HIDROGRAFSKOG INSTITUTA

Imenuje se doc. dr. sc. NENAD LEDER ravnateljem Hrvatskoga hidrografskog instituta.

Klasa: 080-02/14-01/56

Urbroj: 5030115/1-14-02

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-571
## Rješenje o razrješenju članice Upravnog vijeća Hrvatske akreditacijske agencije

### NN 32/2014 (12.3.2014.), Rješenje o razrješenju članice Upravnog vijeća Hrvatske akreditacijske agencije

VLADA REPUBLIKE HRVATSKE

572

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 4. Uredbe o osnivanju Hrvatske akreditacijske agencije (»Narodne novine«, br. 158/2004, 44/2005 i 30/2010), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKE AKREDITACIJSKE AGENCIJE

Razrješuje se EMA CULI dužnosti članice Upravnog vijeća Hrvatske akreditacijske agencije.

Klasa: 080-02/14-02/41

Urbroj: 5030115/1-14-02

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-572
## Rješenje o imenovanju člana Upravnog vijeća Hrvatske akreditacijske agencije

### NN 32/2014 (12.3.2014.), Rješenje o imenovanju člana Upravnog vijeća Hrvatske akreditacijske agencije

VLADA REPUBLIKE HRVATSKE

573

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 3. Uredbe o osnivanju Hrvatske akreditacijske agencije (»Narodne novine«, br. 158/2004, 44/2005 i 30/2010), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O IMENOVANJU ČLANA UPRAVNOG VIJEĆA HRVATSKE AKREDITACIJSKE AGENCIJE

Imenuje se MARIJAN VARGA članom Upravnog vijeća Hrvatske akreditacijske agencije.

Klasa: 080-02/14-01/57

Urbroj: 5030115/1-14-02

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-573
## Rješenje o imenovanju predsjednika i članova Upravnog vijeća javne ustanove "Memorijalni centar Domovinskog rata Vukovar"

### NN 32/2014 (12.3.2014.), Rješenje o imenovanju predsjednika i članova Upravnog vijeća javne ustanove "Memorijalni centar Domovinskog rata Vukovar"

VLADA REPUBLIKE HRVATSKE

574

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 1. Uredbe o osnivanju javne ustanove »Memorijalni centar Domovinskog rata Vukovar« (»Narodne novine«, broj 54/2013), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA JAVNE USTANOVE »MEMORIJALNI CENTAR DOMOVINSKOG RATA VUKOVAR«

1. Imenuje se PREDRAG MATIĆ, ministar branitelja, predsjednikom Upravnog vijeća javne ustanove »Memorijalni centar Domovinskog rata Vukovar«, na prijedlog Ministarstva branitelja.

2. Za članove Upravnog vijeća javne ustanove »Memorijalni centar Domovinskog rata Vukovar«, imenuju se:

– BOJAN GLAVAŠEVIĆ, na prijedlog Ministarstva branitelja

– general pukovnik SLAVKO BARIĆ, na prijedlog Ministarstva obrane

– SABINA GLASOVAC, na prijedlog Ministarstva znanosti, obrazovanja i sporta

– DRAŽEN ALERIĆ, na prijedlog Ministarstva kulture

– VESNA RAJKOVIĆ, na prijedlog Ministarstva turizma

– GORENKA BULJ, na prijedlog Ministarstva regionalnoga razvoja i fondova Europske unije

– doc. dr. sc. ANTE NAZOR, na prijedlog Hrvatskog memorijalno-dokumentacijskog centra Domovinskog rata

– ŽELJKO CIRBA, na prijedlog Vukovarsko-srijemske županije

– ŽELJKO SABO, na prijedlog Grada Vukovara

– ANA HERMAN, na prijedlog Ministarstva branitelja, kao predstavnica udruga proisteklih iz Domovinskog rata

– NIKŠA CRNČEVIĆ, na prijedlog Ministarstva branitelja, kao predstavnik udruga proisteklih iz Domovinskog rata

– PAVAO SALOPEK, na prijedlog Ministarstva branitelja, kao predstavnik udruga proisteklih iz Domovinskog rata.

Klasa: 080-02/14-01/52

Urbroj: 5030115/1-14-02

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-574
## Rješenje o razrješenju voditeljice Zajedničkog odbora za sukcesiju diplomatsko-konzularne imovine bivše SFRJ

### NN 32/2014 (12.3.2014.), Rješenje o razrješenju voditeljice Zajedničkog odbora za sukcesiju diplomatsko-konzularne imovine bivše SFRJ

VLADA REPUBLIKE HRVATSKE

575

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 5. Aneksa B Ugovora o pitanjima sukcesije (»Narodne novine – Međunarodni ugovori«, broj 2/2004), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O RAZRJEŠENJU VODITELJICE ZAJEDNIČKOG ODBORA ZA SUKCESIJU DIPLOMATSKO-

-KONZULARNE IMOVINE BIVŠE SFRJ

Razrješuje se dr. sc. VESNA CVJETKOVIĆ dužnosti voditeljice Zajedničkog odbora za sukcesiju diplomatsko-konzularne imovine bivše SFRJ.

Klasa: 080-02/14-02/42

Urbroj: 5030115/1-14-02

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-575
## Rješenje o imenovanju voditelja Zajedničkog odbora za sukcesiju diplomatsko-konzularne imovine bivše SFRJ

### NN 32/2014 (12.3.2014.), Rješenje o imenovanju voditelja Zajedničkog odbora za sukcesiju diplomatsko-konzularne imovine bivše SFRJ

VLADA REPUBLIKE HRVATSKE

576

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 5. Aneksa B Ugovora o pitanjima sukcesije (»Narodne novine – Međunarodni ugovori«, broj 2/2004), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O IMENOVANJU VODITELJA ZAJEDNIČKOG ODBORA ZA SUKCESIJU DIPLOMATSKO-

-KONZULARNE IMOVINE BIVŠE SFRJ

Imenuje se mr. sc. TONČI STANIČIĆ voditeljem Zajedničkog odbora za sukcesiju diplomatsko-konzularne imovine bivše SFRJ.

Klasa: 080-02/14-01/58

Urbroj: 5030115/1-14-02

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-576
## Rješenje o razrješenju članice Povjerenstva za uništavanje oduzetih droga

### NN 32/2014 (12.3.2014.), Rješenje o razrješenju članice Povjerenstva za uništavanje oduzetih droga

VLADA REPUBLIKE HRVATSKE

577

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 51.a stavka 1. Zakona o suzbijanju zlouporabe droga (»Narodne novine«, br. 107/2001, 87/2002, 163/2003, 141/2004, 40/2007, 149/2009 i 84/2011), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O RAZRJEŠENJU ČLANICE POVJERENSTVA ZA UNIŠTAVANJE ODUZETIH DROGA

Razrješuje se MILICA VUKASOVIĆ dužnosti članice Povjerenstva za uništavanje oduzetih droga, na koju je imenovana kao predstavnica ministarstva nadležnog za pravosuđe.

Klasa: 080-02/14-02/43

Urbroj: 5030115/1-14-02

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-577
## Rješenje o imenovanju člana Povjerenstva za uništavanje oduzetih droga

### NN 32/2014 (12.3.2014.), Rješenje o imenovanju člana Povjerenstva za uništavanje oduzetih droga

VLADA REPUBLIKE HRVATSKE

578

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 51.a stavka 1. Zakona o suzbijanju zlouporabe droga (»Narodne novine«, br. 107/2001, 87/2002, 163/2003, 141/2004, 40/2007, 149/2009 i 84/2011), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O IMENOVANJU ČLANA POVJERENSTVA ZA UNIŠTAVANJE ODUZETIH DROGA

Imenuje se HRVOJE BOŽIĆ članom Povjerenstva za uništavanje oduzetih droga, kao predstavnik ministarstva nadležnog za pravosuđe.

Klasa: 080-02/14-01/59

Urbroj: 5030115/1-14-02

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-578
## Rješenje o razrješenju članice Nadzornog odbora Financijske agencije

### NN 32/2014 (12.3.2014.), Rješenje o razrješenju članice Nadzornog odbora Financijske agencije

VLADA REPUBLIKE HRVATSKE

579

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 12. Zakona o Financijskoj agenciji (»Narodne novine«, br. 117/2001, 60/2004 i 42/2005), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O RAZRJEŠENJU ČLANICE NADZORNOG ODBORA FINANCIJSKE AGENCIJE

Razrješuje se SLAVKA MALENICA dužnosti članice Nadzornog odbora Financijske agencije.

Klasa: 080-02/14-02/32

Urbroj: 5030115/1-14-03

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-579
## Rješenje o imenovanju članice Nadzornog odbora Financijske agencije

### NN 32/2014 (12.3.2014.), Rješenje o imenovanju članice Nadzornog odbora Financijske agencije

VLADA REPUBLIKE HRVATSKE

580

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 11. stavka 2. Zakona o Financijskoj agenciji (»Narodne novine«, br. 117/2001, 60/2004 i 42/2005), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O IMENOVANJU ČLANICE NADZORNOG ODBORA FINANCIJSKE AGENCIJE

Imenuje se ANA DORIĆ ŠKEVA članicom Nadzornog odbora Financijske agencije.

Klasa: 080-02/14-01/46

Urbroj: 5030115/1-14-04

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-580
## Odluka o katastarskoj izmjeri na području Grada Pleternice za katastarsku općinu Bučje

### NN 32/2014 (12.3.2014.), Odluka o katastarskoj izmjeri na području Grada Pleternice za katastarsku općinu Bučje

32 12.03.2014 Odluka o katastarskoj izmjeri na području Grada Pleternice za katastarsku općinu Bučje

DRŽAVNA GEODETSKA UPRAVA

585

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007 i 124/2010) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA PLETERNICE ZA KATASTARSKU OPĆINU BUČJE

I.

U svrhu izrade katastra nekretnina i obnove zemljišne knjige na području Grada Pleternice za katastarsku općinu Bučje provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere tvrtka Zavod za fotogrametriju d.d., Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Zavod za fotogrametriju d.d., Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Grada Pleternice za katastarsku općinu Bučje dužni su do 30. svibnja 2014. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Grada Pleternice za katastarsku općinu Bučje dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Požega i tvrtka Zavod za fotogrametriju d.d., Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/13-04/37

Urbroj: 541-03-01-01/1-14-17

Zagreb, 21. veljače 2014.

Ravnatelj
dr. sc. Danko Markovinović, v. r.

Odluka, NN 32/2014-585
## Izmjena Statističkih standarda osiguranja

### NN 32/2014 (12.3.2014.), Izmjena Statističkih standarda osiguranja

HRVATSKA AGENCIJA ZA NADZOR FINANCIJSKIH USLUGA

591

Na temelju članka 80. Zakona o osiguranju (»Narodne novine« broj 151/05, 87/08, 82/09 i 54/13), Hrvatska agencija za nadzor financijskih usluga na sjednici Upravnog vijeća održanoj 7. ožujka 2014. donosi

IZMJENU

STATISTIČKIH STANDARDA OSIGURANJA

Članak 1.

Obrasci broj 49. i 50. iz priloga Statističkih standarda osiguranja (»Narodne novine« broj 6/07, 39/12 i 149/13) koji glase:

»49. SP-1-O-EU rizici Statistički podaci o osiguranju za razdoblje

50. SP-16-O-EU Statistički podaci o troškovima pribave i stanju razgraničenih troškova pribave za godinu«

zamjenjuju se novim obrascima iz priloga ove Izmjene Statističkih standarda osiguranja.

Članak 2.

Ova Izmjena Statističkih standarda osiguranja stupa na snagu osmog dana od dana objave u »Narodnim novinama«.

Klasa: 011-01/06-01/46

Urbroj: 326-660-14-5

Zagreb, 7. ožujka 2014.

Predsjednik Upravnog vijeća

Petar-Pierre Matek, v. r.

**[**SP\_1\_EU\_NJ-U**](dodatni/430761.pdf)**

**[**SP\_1\_EU\_G-N**](dodatni/430762.pdf)**

**[**SP\_1\_EU\_A-F**](dodatni/430763.pdf)**

**[**SP-16-O-EU**](dodatni/430764.pdf)**

32 12.03.2014 Izmjena Statističkih standarda osiguranja

32 12.03.2014 Izmjena Statističkih standarda osiguranja

32 12.03.2014 Izmjena Statističkih standarda osiguranja

32 12.03.2014 Izmjena Statističkih standarda osiguranja

32 12.03.2014 Izmjena Statističkih standarda osiguranja

32 12.03.2014 Izmjena Statističkih standarda osiguranja

Izmjene i dopune, NN 32/2014-591
## Prosječna mjesečna isplaćena neto-plaća po zaposlenome u pravnim osobama Republike Hrvatske za 2013. i Prosječna mjesečna bruto-plaća po zaposlenome u pravnim osobama Republike Hrvatske za 2013

### NN 32/2014 (12.3.2014.), Prosječna mjesečna isplaćena neto-plaća po zaposlenome u pravnim osobama Republike Hrvatske za 2013. i Prosječna mjesečna bruto-plaća po zaposlenome u pravnim osobama Republike Hrvatske za 2013

DRŽAVNI ZAVOD ZA STATISTIKU

596

Državni zavod za statistiku objavljuje:

PROSJEČNU MJESEČNU ISPLAĆENU NETO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2013.

Prosječna mjesečna isplaćena neto-plaća po zaposlenome u pravnim osobama Republike Hrvatske za 2013. iznosila je 5 515 kuna.

PROSJEČNU MJESEČNU BRUTO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2013.

Prosječna mjesečna bruto-plaća po zaposlenome u pravnim osobama Republike Hrvatske za 2013. iznosila je 7 939 kuna.

Klasa: 953-03/14-01/7

Urbroj: 555-08-06-14-1

Zagreb, 5. ožujka 2014.

Ravnatelj

Marko Krištof, v. r.

Ostalo, NN 32/2014-596
## Odluka o imenovanju Glavnog državnog odvjetnika Republike Hrvatske

### NN 33/2014 (14.3.2014.), Odluka o imenovanju Glavnog državnog odvjetnika Republike Hrvatske

HRVATSKI SABOR

597

Na temelju članka 125. stavka 2. Ustava Republike Hrvatske i članka 93. stavka 1. Zakona o državnom odvjetništvu (»Narodne novine«, br. 76/09., 153/09., 116/10., 145/10., 57/11., 130/11., 72/13. i 148/13.) Hrvatski sabor na sjednici 7. ožujka 2014., donio je

ODLUKU

O IMENOVANJU GLAVNOG DRŽAVNOG ODVJETNIKA REPUBLIKE HRVATSKE

I.

Imenuje se DINKO CVITAN Glavnim državnim odvjetnikom Republike Hrvatske.

II.

Imenovani stupa na dužnost Glavnog državnog odvjetnika Republike Hrvatske 24. travnja 2014.

Klasa: 021-13/14-10/01

Zagreb, 7. ožujka 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 33/2014-597
## Rješenje Ministarstva rada i mirovinskoga sustava, klasa: UP/I-115-01/14-04/03, urbroj: 524-03-01-02/3-14-4 od 5. ožujka 2014.

### NN 33/2014 (14.3.2014.), Rješenje Ministarstva rada i mirovinskoga sustava, klasa: UP/I-115-01/14-04/03, urbroj: 524-03-01-02/3-14-4 od 5. ožujka 2014.

33 14.03.2014 Rješenje Ministarstva rada i mirovinskoga sustava, klasa: UP/I-115-01/14-04/03, urbroj: 524-03-01-02/3-14-4 od 5. ožujka 2014.

MINISTARSTVO RADA I MIROVINSKOGA SUSTAVA

600

Na zahtjev EUROSIGURNOST d.o.o. iz Zagreba, Pile I. 1, OIB: 98572182386, a na temelju članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

EUROSIGURNOST d.o.o. iz Zagreba, Pile I. 1, OIB: 98572182386, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo Rješenje objavit će se u »Narodnim novinama«.

Klasa: UP/I-115-01/14-04/03
Urbroj: 524-03-01-02/3-14-4
Zagreb, 5. ožujka 2014.

Ministar
prof. dr. sc. Mirando Mrsić, dr. med., v. r.

Rješenje, NN 33/2014-600
## Rješenje Ministarstva rada i mirovinskoga sustava, klasa: UP/I-115-01/14-04/02, urbroj: 524-03-01-02/3-14-4 od 7. ožujka 2014.

### NN 33/2014 (14.3.2014.), Rješenje Ministarstva rada i mirovinskoga sustava, klasa: UP/I-115-01/14-04/02, urbroj: 524-03-01-02/3-14-4 od 7. ožujka 2014.

MINISTARSTVO RADA I MIROVINSKOGA SUSTAVA

601

Na zahtjev QUESTUS SIGURNOST d.o.o. iz Zagreba, Pantovčak 28, OIB: 58978103730, a na temelju članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

QUESTUS SIGURNOST d.o.o. iz Zagreba, Pantovčak 28, OIB: 58978103730, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo Rješenje objavit će se u »Narodnim novinama«.

Klasa: UP/I-115-01/14-04/02

Urbroj: 524-03-01-02/3-14-4

Zagreb, 7. ožujka 2014.

Ministar

prof. dr. sc. Mirando Mrsić, dr. med., v. r.

Rješenje, NN 33/2014-601
## Odluka o aktualnoj vrijednosti mirovine od 1. siječnja 2014.

### NN 33/2014 (14.3.2014.), Odluka o aktualnoj vrijednosti mirovine od 1. siječnja 2014.

33 14.03.2014 Odluka o aktualnoj vrijednosti mirovine od 1. siječnja 2014.

HRVATSKI ZAVOD ZA MIROVINSKO OSIGURANJE

603

Na temelju članka 88. stavka 8. Zakona o mirovinskom osiguranju (»Narodne novine« br. 157/2013) i članka 22. stavka 1. točke 3. Statuta Hrvatskog zavoda za mirovinsko osiguranje (»Narodne novine« br. 28/2014), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2014., donosi

ODLUKU

O AKTUALNOJ VRIJEDNOSTI MIROVINE OD 1. SIJEČNJA 2014.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. siječnja 2014. iznosi 60,92 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2014.

Klasa: 041-01-14-02/3

Urbroj: 341-99-01/01-14-2

Zagreb, 28. veljače 2014.

Predsjednica Upravnog vijeća
Hrvatskog zavoda za
mirovinsko osiguranje
Mirjana Rađenović, v. r.

Odluka, NN 33/2014-603
## Odluka o najnižoj mirovini za jednu godinu mirovinskog staža od 1. siječnja 2014.

### NN 33/2014 (14.3.2014.), Odluka o najnižoj mirovini za jednu godinu mirovinskog staža od 1. siječnja 2014.

HRVATSKI ZAVOD ZA MIROVINSKO OSIGURANJE

604

Na temelju članka 88. stavka 8. Zakona o mirovinskom osiguranju (»Narodne novine« br. 157/2013), članka 22. stavka 1. točke 8. Statuta Hrvatskog zavoda za mirovinsko osiguranje (»Narodne novine« br. 28/2014), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2014., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SIJEČNJA 2014.

Članak 1.

Najniža mirovina za jednu godinu mirovinskog staža od 1. siječnja 2014. iznosi 59,05 kn.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2014.

Klasa: 041-01-14-02/3

Urbroj: 341-99-01/01-14-3

Zagreb, 28. veljače 2014.

Predsjednica Upravnog vijeća

Hrvatskog zavoda za

mirovinsko osiguranje

Mirjana Rađenović, v. r.

Odluka, NN 33/2014-604
## Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2014.

### NN 33/2014 (14.3.2014.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2014.

HRVATSKI ZAVOD ZA MIROVINSKO OSIGURANJE

605

Na temelju članka 88. stavka 8. Zakona o mirovinskom osiguranju (»Narodne novine« br. 157/2013), članka 22. stavka 1. točke 1. Statuta Hrvatskog zavoda za mirovinsko osiguranje (»Narodne novine« br. 28/2014.), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2014., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SIJEČNJA 2014.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. siječnja 2014. iznosi 1213,03 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 31. prosinca 2013. neće se usklađivati.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2014.

Klasa: 041-01-14-02/3

Urbroj: 341-99-01/01-14-4

Zagreb, 28. veljače 2014.

Predsjednica Upravnog vijeća

Hrvatskog zavoda za

mirovinsko osiguranje

Mirjana Rađenović, v. r.

Odluka, NN 33/2014-605
## Odluka o visini najniže mirovine hrvatskom branitelju iz Domovinskog rata za godinu 2014.

### NN 33/2014 (14.3.2014.), Odluka o visini najniže mirovine hrvatskom branitelju iz Domovinskog rata za godinu 2014.

HRVATSKI ZAVOD ZA MIROVINSKO OSIGURANJE

606

Na temelju članka 31. stavka 4. Zakona o pravima hrvatskih branitelja iz Domovinskog rata i članova njihovih obitelji (»Narodne novine« br. 174/2004, 92/2005, 02/2007, 107/2007, 65/2009, 137/2009, 146/2010, 55/2011, 140/2012, 19/2013 – pročišćeni tekst, 33/2013 i 148/2013), članka 21. i 22. Statuta Hrvatskog zavoda za mirovinsko osiguranje (»Narodne novine« br. 28 /2014), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2014., donosi

ODLUKU

O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA GODINU 2014.

Članak 1.

Najniža mirovina hrvatskog branitelja iz Domovinskog rata određuje se od 1. siječnja 2014. u svoti od 2481,75 kn mjesečno.

Članak 2.

Mirovina u visini najniže mirovine, koja se priznaje hrvatskom branitelju iz Domovinskog rata kada navrši 65 godina starosti (muškarac) odnosno 60 godina starosti (žena), a ne ispunjava uvjete mirovinskog staža za priznavanje prava na starosnu mirovinu prema Zakonu o mirovinskom osiguranju, od 1. siječnja 2014. iznosi 2481,75 kn mjesečno.

Članak 3.

Najniža mirovina određuje se hrvatskom branitelju iz Domovinskog rata kojemu je priznato pravo na mirovinu zbog profesionalne nesposobnosti za rad prema Zakonu o pravima hrvatskih branitelja iz Domovinskog rata i članova njihovih obitelji uz primjenu mirovinskog faktora iz članka 87. stavka 1. točke 6. Zakona o mirovinskom osiguranju i od 1. siječnja 2014. iznosi 1985,40 kn mjesečno.

Članak 4.

Najniža mirovina određuje se hrvatskom branitelju iz Domovinskog rata, korisniku starosne ili invalidske i obiteljske mirovine, članu obitelji nakon smrti hrvatskog branitelja kojemu je mirovina priznata prema Zakonu o mirovinskom osiguranju, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 5.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2014.

Klasa: 041-01-14-02/3

Urbroj: 341-99-01/01-14-5

Zagreb, 28. veljače 2014.

Predsjednica Upravnog vijeća

Hrvatskog zavoda za

mirovinsko osiguranje

Mirjana Rađenović, v. r.

Odluka, NN 33/2014-606
## Odluka o dopuni Odluke o upisu obveznih blagajničkih zapisa Hrvatske narodne banke

### NN 33/2014 (14.3.2014.), Odluka o dopuni Odluke o upisu obveznih blagajničkih zapisa Hrvatske narodne banke

33 14.03.2014 Odluka o dopuni Odluke o upisu obveznih blagajničkih zapisa Hrvatske narodne banke

HRVATSKA NARODNA BANKA

608

Na temelju članka 9. stavka 2., članka 10. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donio je 7. ožujka 2014.

ODLUKU

O DOPUNI ODLUKE O UPISU OBVEZNIH BLAGAJNIČKIH ZAPISA HRVATSKE NARODNE BANKE

I.

U Odluci o upisu obveznih blagajničkih zapisa Hrvatske narodne banke (»Narodne novine«, br. 142/2013. i 28/2014.) u točki V. stavku 2. iza prve rečenice dodaje se druga rečenica, koja glasi:

»Navedena zabrana ne odnosi se na raspolaganje blagajničkim zapisima u pravnim poslovima s Hrvatskom narodnom bankom.«

II.

Ova Odluka stupa na snagu osmog dana od dana objave u »Narodnim novinama«.

O. br. 73-020/03-14/BV
Zagreb, 7. ožujka 2014.

Guverner
Hrvatske narodne banke
prof. dr. sc. Boris Vujčić, v. r.

Odluka, NN 33/2014-608
## Naredba o izmjenama i dopunama Naredbe o mjerama za sprječavanje pojave i širenja klasične svinjske kuge

### NN 34/2014 (18.3.2014.), Naredba o izmjenama i dopunama Naredbe o mjerama za sprječavanje pojave i širenja klasične svinjske kuge

34 18.03.2014 Naredba o izmjenama i dopunama Naredbe o mjerama za sprječavanje pojave i širenja klasične svinjske kuge

MINISTARSTVO POLJOPRIVREDE

612

Na temelju članka 11. stavka 8. Zakona o veterinarstvu (»Narodne novine« br. 82/2013 i 148/2013) ministar poljoprivrede donosi

NAREDBU

O IZMJENAMA I DOPUNAMA NAREDBE O MJERAMA ZA SPRJEČAVANJE POJAVE I ŠIRENJA KLASIČNE SVINJSKE KUGE

I.

U Naredbi o mjerama za sprječavanje pojave i širenja klasične svinjske kuge (»Narodne novine« broj 16/2014), Dijelu II. Odjeljku 1. točka 1. mijenja se i glasi:

»1. sve svinje na gospodarstvu moraju biti zatvorene u svinjce, štale ili prostore kako je navedeno u točkama 4. i 5. Dijela I. ove Naredbe;«.

II.

U Dijelu II. Odjeljku 2. stavku 2. točki 2. podtočka (c) mijenja se i glasi:

»(c) gospodarstvo provodi plan biosigurnosnih mjera koji je pregledan i ovjeren od strane ovlaštenog veterinara;«.

U Dijelu II. Odjeljku 2. stavku 2. točki 2. podtočki (d) riječi: »od strane nadležnog veterinarskog inspektora« zamjenjuju se riječima: »od strane ovlaštenog veterinara«.

U Dijelu II. Odjeljku 2. stavku 2. točki 2. podtočki (e) riječ: »kraćem« zamjenjuje se riječju: »dužem«.

III.

U Dijelu II. Odjeljku 4. točki 1. podtočka (c) mijenja se i glasi:

»(c) gospodarstvo provodi plan biosigurnosnih mjera koji je pregledan i ovjeren od strane ovlaštenog veterinara«.

U Dijelu II. Odjeljku 4. točki 1. podtočki (d) riječi: »od strane nadležnog veterinarskog inspektora« zamjenjuju se riječima: »od strane ovlaštenog veterinara«.

U Dijelu II. Odjeljku 4. točki 1. podtočki (e) riječ: »kraćem« zamjenjuje se riječju: »dužem«.

IV.

U Dijelu II. Odjeljak 5. mijenja se i glasi:

»Svježe meso svinja, mesni pripravci i mesni proizvodi koji se sastoje od mesa svinja ili ga sadržavaju, a podrijetlom su s gospodarstava navedenih u Odjeljku 4. ove Naredbe, označava se identifikacijskom oznakom ili oznakom zdravstvene ispravnosti sukladno odredbama Pravilnika o oznakama zdravstvene ispravnosti i identifikacijskim oznakama hrane životinjskog podrijetla (»Narodne novine«, br. 92/2012 i 80/2013).

Svježe meso svinja, mesni pripravci i mesni proizvodi koji se sastoje od mesa svinja ili ga sadržavaju, a podrijetlom su s gospodarstava izuzev onih navedenih u Odjeljku 4. ove Naredbe, označava se posebnom oznakom u skladu s posebnim propisom.«

V.

U Dijelu III. riječi: »Nadležni veterinarski inspektor« zamjenjuju se riječima: »Ovlaštena veterinarska organizacija«.

VI.

Ova Naredba stupa na snagu osmoga dana od dana objave u »Narodnim novinama«.

Klasa: 011-02/14-01/20
Urbroj: 525-10/0244-14-1
Zagreb, 6. ožujka 2014.

Ministar
Tihomir Jakovina, v. r.

Naredba, NN 34/2014-612
## Pravilnik o izmjenama i dopunama Pravilnika o ortopedskim i drugim pomagalima

### NN 34/2014 (18.3.2014.), Pravilnik o izmjenama i dopunama Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

614

Na osnovi članka 24. stavak 3., a u svezi s člankom 157. točkom 8. Zakona o obveznom zdravstvenom osiguranju (»Narodne novine« 80/13. i 137/13.) i članka 26. točke 8. Statuta Hrvatskog zavoda za zdravstveno osiguranje (»Narodne novine« 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 58. sjednici održanoj 26. veljače 2014. godine donijelo je

PRAVILNIK

O IZMJENAMA I DOPUNAMA PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine« broj 7/12., 14/12., 23/12., 25/12., 45/12., 69/12., 85/12., 92/12., 119/12., 147/12., 21/13., 38/13., 93/13., 119/13., 125/13., 129/13., 136/13., 141/13., 154/13., 11/14. i 12/14.; u daljnjem tekstu: Pravilnik) Popis pomagala iz članka 7. stavke 3. mijenja se:

Podaci upisani pod šiframa HZZO-a prema ISO 9999, mijenjaju se i glase:

**[TABELA](dodatni/430822.pdf)**

U legendi za primjenu iza Popisa pomagala tekst pod rednim brojem 14. mijenja se i glasi:

»Izabrani doktor (ugovorni liječnik primarne zdravstvene zaštite-liječnik opće/obiteljske medicine, pedijatar i ginekolog), sukladno djelatnosti za koju je sklopio ugovor sa Zavodom«.

Članak 2.

Tiskanice potvrda o pomagalu iz članka 13. stavak 4. zamjenjuju se novim tiskanicama potvrda o pomagalu koje su sastavni dio ovog Pravilnika.

Članak 3.

U članku 87. stavku 1. tekst: »U roku od 12 mjeseci« zamjenjuje se tekstom: »U roku od najkasnije 24 mjeseca«.

Članak 4.

Ovaj Pravilnik stupa na snagu petnaestog dana od dana objave u »Narodnim novinama«.

Klasa: 025-04/14-01/44

Urbroj: 338-01-01-14-1

Zagreb, 26. veljače 2014.

Predsjednik

Upravnog vijeća Hrvatskog zavoda

za zdravsveno osiguranje

prim. mr. sc. Marijan Cesarik, dr. med., v. r.

[**TISKANICE**](dodatni/430823.pdf)

34 18.03.2014 Pravilnik o izmjenama i dopunama Pravilnika o ortopedskim i drugim pomagalima

34 18.03.2014 Pravilnik o izmjenama i dopunama Pravilnika o ortopedskim i drugim pomagalima

Pravilnik, NN 34/2014-614
## Odluka o izmjenama Odluke o utvrđivanju Popisa dijagnostičkih i terapijskih postupaka u zdravstvenim djelatnostima - vremenski i kadrovski normativ

### NN 34/2014 (18.3.2014.), Odluka o izmjenama Odluke o utvrđivanju Popisa dijagnostičkih i terapijskih postupaka u zdravstvenim djelatnostima - vremenski i kadrovski normativ

HRVATSKI ZAVOD ZA ZDRAVSTVENO OSIGURANJE

617

Na osnovi članka 24. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 58. sjednici održanoj 26. veljače 2014. godine donijelo je

ODLUKU

O IZMJENAMA ODLUKE O UTVRĐIVANJU POPISA DIJAGNOSTIČKIH I TERAPIJSKIH POSTUPAKA U ZDRAVSTVENIM DJELATNOSTIMA – VREMENSKI I KADROVSKI NORMATIVI

Članak 1.

U Odluci o utvrđivanju Popisa dijagnostičkih i terapijskih postupaka u zdravstvenim djelatnostima – vremenski i kadrovski normativi (»Narodne novine« broj 15/92., 29/93., 65/93., 31/95., 73/99., 3/00., 18/00., 118/01., 44/02., 76/02., 85/02., 92/02., 130/02., 151/02., 11/03., 32/03., 43/03., 203/03., 30/05., 88/05., 136/06., 16/07., 40/07., 57/07., 80/07., 84/07., 98/07., 111/07. 130/07., 54/08., 85/08., 133/08., 2/09., 10/09., 17/09., 110/10., 49/13., 65/13., 99/13., 103/13. i 125/13.) u Popisu dijagnostičkih i terapijskih postupaka u zdravstvenim djelatnostima – vremenski i kadrovski normativi koji je sastavni dio Odluke šifre i podaci pod šiframa: 11001, 11002, 11011-11433, 11601-11617, 12101-12290, 13710, 19211, 19212, 19213, 19214, 19215, 19216, 29110, 29501-29731, 29801, 29000-29051, 29060-29097, 46601, 46630, 59220, 59450, 96090, 96100, 96190, 96402, 96800, 96801, 96802 i 97420, brišu se.

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/14-01/49

Urbroj: 338-01-01-14-1

Zagreb, 26. veljače 2014.

Predsjednik

Upravnog vijeća Hrvatskog zavoda za zdravstveno osiguranje

prim. mr. sc. Marijan Cesarik, dr. med., v. r.

Odluka, NN 34/2014-617
## Indeks proizvođačkih cijena industrijskih proizvoda na domaćem tržištu u veljači 2014.

### NN 34/2014 (18.3.2014.), Indeks proizvođačkih cijena industrijskih proizvoda na domaćem tržištu u veljači 2014.

DRŽAVNI ZAVOD ZA STATISTIKU

623

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U

VELJAČI 2014.

Indeks proizvođačkih cijena industrijskih proizvoda na domaćem tržištu u veljači 2014. u odnosu na siječanj 2014. iznosi 100,1.

Klasa: 954-02/14-01/01

Urbroj: 555-06-03-03-14-03

Zagreb, 12. ožujka 2014.

Ravnatelj

Marko Krištof, v. r.

34 18.03.2014 Indeks proizvođačkih cijena industrijskih proizvoda na domaćem tržištu u veljači 2014.

Ostalo, NN 34/2014-623
## Odluka o osnivanju i imenovanju članova Savjeta predsjednika Republike Hrvatske za ratne veterane

### NN 35/2014 (19.3.2014.), Odluka o osnivanju i imenovanju članova Savjeta predsjednika Republike Hrvatske za ratne veterane

PREDSJEDNIK REPUBLIKE HRVATSKE

624

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članka 4. stavka 7. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11), donosim

ODLUKU

O OSNIVANJU I IMENOVANJU ČLANOVA SAVJETA PREDSJEDNIKA REPUBLIKE HRVATSKE ZA RATNE VETERANE

I.

Osniva se Savjet predsjednika Republike Hrvatske za ratne veterane (u daljnjem tekstu: Savjet).

II.

Za predsjednika Savjeta imenuje se Vlado Marić.

III.

Za članove Savjeta imenuju se:

– RAHIM ADEMI,

– PETAR BAJAN,

– NIKICA BURIĆ,

– VLADIMIR BURIĆ,

– DENIS DEKOVIĆ,

– DAVOR JOVIĆ,

– RUDOLF KAHLINA,

– VINKO KOVAČIĆ i

– ANTONIJO ROCA CIPAL.

IV.

Savjet razmatra, analizira i obrađuje teme iz područja problematike hrvatskih branitelja iz Domovinskog rata i članova njihovih obitelji, te pitanja ratnih veterana, antifašističkih boraca NOB-a iz II. svjetskog rata.

V.

Savjet može donijeti Poslovnik o svom radu.

VI.

Stupanjem na snagu ove Odluke prestaje važiti Odluka o osnivanju i imenovanju Savjeta predsjednika Republike Hrvatske za ratne veterane (»Narodne novine«, broj 44/10) i Odluka o izmjeni Odluke o osnivanju i imenovanju Savjeta predsjednika Republike Hrvatske za ratne veterane (»Narodne novine«, broj 109/11).

VII.

Ova Odluka stupa na snagu danom donošenja.

Klasa: 020-03/14-03/01

Urbroj: 71-05-03/1-14-1

Zagreb, 14. ožujka 2014.

Predsjednik

Republike Hrvatske

Ivo Josipović, v. r.

Odluka, NN 35/2014-624
## Pravilnik o izmjenama Pravilnika o porezu na dodanu vrijednost

### NN 35/2014 (19.3.2014.), Pravilnik o izmjenama Pravilnika o porezu na dodanu vrijednost

MINISTARSTVO FINANCIJA

625

Na temelju članka 140. stavka 1. Zakona o porezu na dodanu vrijednost (»Narodne novine«, broj 73/2013, 99/2013 – Rješenje USRH, 148/2013 i 153/2013 – Rješenje USRH) ministar financija donosi

PRAVILNIK

O IZMJENAMA PRAVILNIKA O POREZU NA DODANU VRIJEDNOST

Članak 1.

U Pravilniku o porezu na dodanu vrijednost (»Narodne novine«, broj 79/2013, 85/2013 – ispravak i 160/2013) u članku 136. stavak 6. mijenja se i glasi:

»(6) Iznimno od stavka 3. ovoga članka pretporez se može odbiti za motorna vozila kategorije N1 koja su razvrstana u tarifnu oznaku 8703 Carinske tarife i nisu predmet oporezivanja posebnim porezom na motorna vozila prema Zakonu o posebnom porezu na motorna vozila. Ako se motorno vozilo kategorije N1 prenamjeni u motorno vozilo koje je predmet oporezivanja posebnim porezom na motorna vozila, porezni obveznik više nema pravo na odbitak pretporeza za sve isporuke (nabave) dobara i usluga koje su usko vezane za korištenje tih motornih vozila. Porezna uprava nadležna je za utvrđivanje prava na odbitak pretporeza za motorna vozila. Carinska uprava nadležna je za razvrstavanje motornih vozila u tarifnu oznaku kombinirane nomenklature u skladu s carinskim propisima i temeljnim pravilima koja vrijede za razvrstavanje dobara po carinskoj tarifi.«

Članak 2.

U članku 139. stavku 3. prva rečenica mijenja se i glasi:

»Ako se motorno vozilo kategorije N1 prenamjeni u motorno vozilo koje je predmet oporezivanja posebnim porezom na motorna vozila prema članku 136. stavku 6. ovoga Pravilnika, porezni obveznik obvezan je ispraviti odbijeni pretporez koji je viši ili niži od pretporeza koji može odbiti.«

Članak 3.

Ovaj Pravilnik stupa na snagu sljedećeg dana od dana objave u »Narodnim novinama«.

Klasa: 410-19/14-01/190

Urbroj: 513-07-21-01/14-1

Zagreb, 4. ožujka 2014.

Ministar financija

Slavko Linić, v. r.

Pravilnik, NN 35/2014-625
## Pravilnik o izmjeni Pravilnika o razdobljima glavne sezone, predsezone, posezone i izvansezone u turističkim općinama i gradovima

### NN 35/2014 (19.3.2014.), Pravilnik o izmjeni Pravilnika o razdobljima glavne sezone, predsezone, posezone i izvansezone u turističkim općinama i gradovima

MINISTARSTVO TURIZMA

626

Na temelju članka 15. stavka 4. Zakona o boravišnoj pristojbi (»Narodne novine«, broj 152/08, 52/09 – isp., 97/13, 158/13 i 30/14), ministar turizma, na prijedlog Hrvatske turističke zajednice, donosi

PRAVILNIK

IZMJENI PRAVILNIKA O RAZDOBLJIMA GLAVNE SEZONE, PREDSEZONE, POSEZONE I IZVANSEZONE U TURISTIČKIM OPĆINAMA I GRADOVIMA

Članak 1.

U prilogu I. Pravilnika o razdobljima glavne sezone, predsezone i izvansezone u turističkim općinama i gradovima (»Narodne novine«, broj 92/09 i 146/13) mijenja se razdoblje glavne sezone, predsezone, posezone i izvansezone za općinu Lovran, i to:

|  |  |  |  |  |  |
| --- | --- | --- | --- | --- | --- |
| ŽUPANIJA | OPĆINA/GRAD | GLAVNA SEZONA | PREDSEZONA | POSEZONA | IZVANSEZONA |
| 8. Primorsko-goranska | Općina Lovran | 1. 5. – 15. 10. | 1. 1. – 30. 4. | 16. 10. – 31. 12. | - |

Članak 2.

Ovaj Pravilnik skupa na snagu osmoga dana od dana objave u »Narodnim novinama«.

Klasa: 334-08/14-01/6

Urbroj: 529-05-14-5

Zagreb, 12. ožujka 2014.

Ministar

Darko Lorencin, v. r.

35 19.03.2014 Pravilnik o izmjeni Pravilnika o razdobljima glavne sezone, predsezone, posezone i izvansezone u turističkim općinama i gradovima

Pravilnik, NN 35/2014-626
## Minimalni novčani iznosi potrebni za mjesečno uzdržavanje djeteta

### NN 35/2014 (19.3.2014.), Minimalni novčani iznosi potrebni za mjesečno uzdržavanje djeteta

MINISTARSTVO SOCIJALNE POLITIKE I MLADIH

627

Na temelju članka 232. stavka 4. Obiteljskog zakona (»Narodne novine«, broj: 116/03., 17/04., 136/04., 107/07., 61/11. i 25/13.), Ministarstvo socijalne politike i mladih objavljuje

MINIMALNE NOVČANE IZNOSE

POTREBNE ZA MJESEČNO UZDRŽAVANJE DJETETA

Minimalni novčani iznosi potrebni za mjesečno uzdržavanje djeteta koje je dužan platiti roditelj koji ne živi s djetetom, a određuju se u postotku od prosječne mjesečne isplaćene neto plaće po zaposlenom u pravnim osobama u Republici Hrvatskoj, koja je za 2013. godinu iznosila 5.515,00 kn, prema Priopćenju Državnog zavoda za statistiku, broj: 9.1.1/12. od 28. veljače 2014. godine, iznose:

– za dijete do 6 godina 17% prosječne plaće 937,55 kn,

– za dijete od 7 do 12 godina 20% prosječne plaće 1.103,00 kn,

– za dijete od 13 do 18 godina 22% prosječne plaće 1.213,30 kn.

Ovi Minimalni novčani iznosi stupaju na snagu 1. travnja 2014. godine.

Klasa: 552-07/14-01/8

Urbroj: 519-03-1-1/3-14-3

Zagreb, 12. ožujka 2014.

Potpredsjednica

Vlade Republike Hrvatske i ministrica socijalne politike i mladih

Milanka Opačić, v. r.

Ostalo, NN 35/2014-627
## Indeks potrošačkih cijena u veljači 2014.

### NN 35/2014 (19.3.2014.), Indeks potrošačkih cijena u veljači 2014.

DRŽAVNI ZAVOD ZA STATISTIKU

634

Državni zavod za statistiku objavljuje

INDEKS

POTROŠAČKIH CIJENA U VELJAČI 2014.

Indeks potrošačkih cijena u veljači 2014. u odnosu na siječanj 2014. iznosi 99,7.

Klasa: 957-04/14-01/5

Urbroj: 555-09-05-14-2

Zagreb, 14. ožujka 2014.

Ravnatelj

Marko Krištof, v. r.

Ostalo, NN 35/2014-634
## Odluka o raspisivanju izbora za članove u Europski parlament iz Republike Hrvatske

### NN 36/2014 (21.3.2014.), Odluka o raspisivanju izbora za članove u Europski parlament iz Republike Hrvatske

PREDSJEDNIK REPUBLIKE HRVATSKE

635

Na temelju odredbe članka 94. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 7. i 8. Zakona o izboru članova u Europski parlament iz Republike Hrvatske (»Narodne novine«, broj 92/10, 23/13 i 143/13), donosim

ODLUKU

O RASPISIVANJU IZBORA ZA ČLANOVE U EUROPSKI PARLAMENT IZ REPUBLIKE HRVATSKE

1. Raspisujem izbore za članove u Europski parlament iz Republike Hrvatske.

2. Izbori za članove u Europski parlament iz Republike Hrvatske održat će se u nedjelju, 25. svibnja 2014. godine.

Izbori se provode na biračkim mjestima na području Republike Hrvatske i u sjedištima diplomatsko-konzularnih predstavništava Republike Hrvatske.

3. Temeljem Ugovora o pristupanju Republike Hrvatske Europskoj uniji u Europski parlament bira se 11 članova iz Republike Hrvatske.

4. Ova Odluka stupa na snagu danom objave u »Narodnim novinama«.

Klasa: 013-01/14-01/01

Urbroj: 71-05-03/1-14-1

Zagreb, 18. ožujka 2014.

Predsjednik

Republike Hrvatske

Ivo Josipović, v. r.

Odluka, NN 36/2014-635
## Pravilnik o izmjenama Pravilnika o aerodromima na vodi

### NN 36/2014 (21.3.2014.), Pravilnik o izmjenama Pravilnika o aerodromima na vodi

MINISTARSTVO POMORSTVA, PROMETA I INFRASTRUKTURE

639

Na temelju članka 149. Zakona o zračnom prometu (»Narodne novine« broj 69/09, 84/11, 54/13 i 127/13) ministar pomorstva, prometa i infrastrukture donosi

PRAVILNIK

O IZMJENAMA PRAVILNIKA O AERODROMIMA NA VODI

Članak 1.

U Pravilniku o aerodromima na vodi (»Narodne novine«, broj 35/11 i 86/12), u članku 1. stavku 1. točki b) riječ »odletnih« zamjenjuje se riječju »uzletnih«.

U stavku 2. riječ »Agencija« zamjenjuje se riječima »Hrvatska agencija«.

Članak 2.

Članak 6. mijenja se i glasi:

»(1) Svi operatori aerodroma na vodi namijenjeni za prihvat i otpremu hidroaviona najveće dopuštene uzletne mase veće od 5.700 kg kojima će se obavljati komercijalni zračni prijevoz, moraju ishoditi svjedodžbu aerodroma.

(2) Svi operatori aerodroma na vodi namijenjeni za obavljanje svih vrsta letačkih operacija osim komercijalnog zračnog prijevoza sa zrakoplovima najveće dopuštene uzletne mase veće od 5700 kg moraju ishoditi odobrenje za uporabu aerodroma.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 343-03/14-01/12

Urbroj: 530-06-1-1-14-2

Zagreb, 11. ožujka 2014.

Ministar

pomorstva, prometa i infrastrukture

dr. sc. Siniša Hajdaš Dončić, v. r.

Pravilnik, NN 36/2014-639
## Obvezatne upute broj EP II, Obrasci za postupak kandidiranja

### NN 36/2014 (21.3.2014.), Obvezatne upute broj EP II, Obrasci za postupak kandidiranja

DRŽAVNO IZBORNO POVJERENSTVO REPUBLIKE HRVATSKE

643

Na temelju članka 29. točka 3. i točka 5. Zakona o izboru članova u Europski parlament iz Republike Hrvatske (»Narodne novine«, broj 92/10, 23/13 i 143/13, dalje: Zakon) Državno izborno povjerenstvo Republike Hrvatske propisuje

OBVEZATNE UPUTE BROJ EP II

OBRASCI ZA POSTUPAK KANDIDIRANJA

1. Pripreme i provedba izbora za članove u Europski parlament iz Republike Hrvatske obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OEP.

3. Ako za pojedine radnje u postupku provedbe izbora nije obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provedbu odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za postupak kandidiranja su:

– OEP-1 – Prijedlog kandidacijske liste političke stranke/političkih stranaka za izbor članica/članova u Europski parlament,

– OEP-2 – Prijedlog kandidacijske liste grupe birača za izbor članica/članova u Europski parlament,

– OEP-3 – Očitovanje kandidatkinje/kandidata o prihvaćanju kandidature,

– OEP-4 –Izjava kandidatkinje/kandidata državljanina druge države članice Europske unije o osobnim podacima za kandidiranje

– OEP-5 – Izjava kandidatkinje/kandidata državljanina druge države članice Europske unije

– OEP-6 – Izjava kandidatkinje/kandidata državljanina druge države članice Europske unije

– OEP-7- Izjava o prihvaćanju dužnosti članice/člana izbornog povjerenstva za provedbu izbora članica/članova u Europski parlament.

5. Oznake, nazivi i sadržaj obrasca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 013-08/14-01/11

Urbroj: 507/19-14-2

Zagreb, 20. ožujka 2014.

Predsjednik

Branko Hrvatin, dipl. iur., v. r.

**[OBRASCI](dodatni/430849.pdf)**

36 21.03.2014 Obvezatne upute broj EP II, Obrasci za postupak kandidiranja

Uputa, NN 36/2014-643